'''DHI''' er en uafhængig, international rådgivnings- og forskningsorganisation. DHI er specialister i [[vandmiljø]] og arbejder med beslægtede områder såsom kemikalier og fødevaresikkerhed. DHI er godkendt som teknologisk serviceinstitut ([[Godkendt Teknologisk Serviceinstitut|GTS]]) af [[ministeriet for Forskning, Innovation og Videregående Uddannelser]] og er en del af GTS-netværket. DHI tilbyder rådgivningsydelser, modelleringsværktøjer, laboratorietest, fysiske modelforsøg samt feltopmålinger og moniteringsprogrammer. DHI, som er selvejende, har på verdensplan mere end 1.100 vidensmedarbejdere i 30 lande.
 
'''Dansk Hydraulisk Institut''' (DHI) blev etableret i [[1964]] som ''Vandbygningsinstituttet'' under [[Danmarks Tekniske Universitet]], men omdøbt til Dansk Hydraulisk Institut i [[1971]]. Instituttet, der især arbejdede med udvikling af [[Hydrologi|hydrauliske]] modeller til simulering af vandområder i ind- og udland, fusionerede i [[2000]] med ''Vandkvalitetsinstituttet'' (VKI) til DHI - Institut for Vand og Miljø.
{{autoritetsdata}}
Samfund Miljø_og_samfund Foreninger Organisationer